29/06/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 23 de xuño de 2016 da Xefatura Territorial da Coruña pola que se concede a autorización administrativa previa e de construcción da instalación eléctrica que se describe no concello de Carballo (Núm. expte: IN407A 2016/378-1)

Visto o expediente para outorgamento de autorización administrativa previa e de construcción da instalación eléctrica que a seguir se cita: - Solicitante: Gallega de Mallas, SL - Enderezo Social: Avda da Deputación – 15141 Arteixo - Título: Proxecto modificado de acometida, LMT soterrada, centro de secionamento e medida e centro de transformación para establecemento Gallega de Mallas, SL en Bértoa. - Situación: Polígono Industrial de Bértoa, parcela E2 –Carballo. - Descricións técnicas: LMTS de 34,5+37,5 metros, de 15kV de tensión, con condutor tipo RHZ1-2OL 240 Al. Centro de secionamento e medida en edificio prefabricado constituido pola seguintes celas: Cela de entrada de liña, cela de saída de liña, cela de proteción con interrutor automático e cela de medida. LMTS de 192 metros, de 15kV de tensión, con condutor tipo RHZ1-OL 12/20kV, de seción 1x95Al. Centro de transformación composto por: Cela de entrada de liña, cela de protección, 2 transformadores de 2000kVA, relación de transformación 15kV/420V, grupo de conexión Dyn11. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construcción(DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía, Emprego e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107,110,114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro); sen prexuizo de que os interesados poidan interpor calquera outro recurso que se considere pertinente. A Coruña, 23 de xuño de 2016 O xefe territorial Isidoro Martínez Arca